open-index/open-wikipedia-markdown huggingface dataset:
Vŕtačka (náradie)

náhľad|vpravo|Dieťa používajúce vŕtačku pri výrobe police

**Vŕtačka** je ručné náradie, ktoré sa používa na vŕtanie dier do dreva, kovu či iných materiálov, pomocou vloženého otáčajúceho sa nástroja - vrtáka. Vŕtačka pracuje na princípe súčasného rotačného (obvykle motorového) a prítlačného (osového, obvykle tlakom ruky) pohybu. Na upevnenie vrtáka k výstupnému rotoru vŕtačky slúži tzv. skľučovadlo.
Ručná vŕtačka je obrábací stroj pre operácie vŕtanie konštruovaný do prenosného kompaktného tvaru, ovládaný rukou.

## Rozdelenie
### Podľa druhu pohonu vretena
***Mechanická ručná vŕtačka** s upnutým vrtákom sa ručne pritláča k vŕtanému materiálu. Okrem svidríka, ktorý sa používa na diery do priemeru 2 mm, patrí k nim aj kolovrátok, ktorý je vhodný na vŕtanie dier v mäkkom materiáli a na zrážanie hrán dier. Výhodnejšie sú vŕtačky s ozubeným prevodom, ktorým možno vŕtať diery až do priemeru 10 mm. Pohonom vŕtačky je ľudská sila.  
***Elektrická ručná vŕtačka** pre zabezpečenie výstupného rotačného pohybu používa elektromotor a teda elektrickú energiu. Napájanie je obvykle na štandardnú energetickú sieť 220V, alebo zo zabudovaného akumulátora. Používajú sa na vŕtanie dier do cca priemeru 25 mm v plnej oceli. Vreteno so skľučovadlom poháňa vstavaný elektromotor cez ozubený prevod umožňujúci efektívnejšie využitie sily elektromotora. Štandardnou výbavou elektrickej vŕtačky je možnosť zmeny smeru otáčania a elektronická regulácia rýchlosti otáčania. Niektoré vŕtačky sú vybavené vypínateľným príklepom (zariadenie generujúce údery v smere osi vrtáka) pre nenáročné vŕtanie do betónu. Zvláštnou kategóriou je vŕtacie kladivo, kedy sa rotačný pohyb elektromotora vŕtačky používa okrem pohonu vrtáka aj na pohon pneumatického mechanizmu, ktorý tlakom vzduchu vyvolá pohyb kladivka narážajúceho na vrták. Kladivá sa používajú na vŕtanie do kameňa a betónu až do priemeru cca 35 mm.
***Pneumatická vŕtačka** sa podobá elektrickej vŕtačke, líšia sa len použitým motorom. Menšie typy vŕtačiek majú otáčavý pneumatický motor s lopatkovým rotorom, väčšie typy majú piestový motor. 

## Pozri aj
* vŕtačka (obrábací stroj)

## Iné projekty
 

Kategória:Ručné náradie
Kategória:Vŕtanie a vyvrtávanie
Archangelika lekárska

**Archangelika lekárska** (iné názvy pozri nižšie; lat. *Angelica archangelica* alebo *Archangelica officinalis*) je rastlina z čeľade mrkvovité/zelerovité (*Apiaceae*).

## Slovenské názvy
Slovenské názvy tejto rastliny sú:
* odborne: **archangelika lekárska**; staršie: **angelika lekárska**, **angelika pravá**; zastarano: *výboleň lekársky*, [u Reussa:] *vybolen léční*, *angelika väčšia* (iné zápisy: *anjelika vätšia*, *angelika vetšia*) 
* mimo taxonómie alebo ľudovo: **angeli(č)ka** (staršie: *andeli(č)ka, anjeli(č)ka*), **archangelika**
*ľudovo alebo zastarano: **litvor** (staršie: *litver*),  **prsohoj**, **anjelský koreň**, **janoklík** (staršie *janoklika*), **svätodušný koreň**, **vybolen** (staršie: *výbolen*), **dehyl** (staršie *déhyl*, *dengel*, *dzengel*)  
Názvy angeli(č)ka, vybolen, dehyl, janoklík (a ich varianty) a dávnejšie prípadne aj prsohoj, svätodušný koreň a anjelský koreň sa môžu vzťahovať aj na druh angelika lesná (*Angelica silvestris*) . V dávnejšej minulosti sa druhy angelika lesná a archangelika lekárska viac-menej považovali za jeden druh.

## Charakteristika
Archangelika lekárska je dvojročná bylina statného vzrastu s tmavým, repovitým podzemkom a mohutným koreňmi. V prvom roku rastlina vytvára ružicu prízemných listov, v druhom roku silnú, ryhovanú, rozkonárenú stonku, z ktorej striedavo vyrastajú pošvovité, blanité listy. Na vrcholoch stoniek vznikajú zložené okolíky so zelenkastými kvetmi. Celá rastlina aromaticky vonia. Rastie v rozsiahlom areáli Európy a Ázie a vyskytuje sa predovšetkým vo vyšších polohách. Archangelika lekárska sa pestuje aj v záhradách a na poliach.

Liečivé účinky archangeliky lekárskej boli známe už v ďalekej minulosti a pre mnohých z nich je využívaná dodnes. Táto bylina napríklad podporuje trávenie a tlmí nadúvanie, zároveň pôsobí kladne pri nechutenstve aj žalúdočnej neuróze. Navyše pomáha organizmu s látkovou premenou (metabolizmus) a dokáže stimulovať nervovú sústavu. Okrem toho môže pomôcť s nadmierou stresu a s komplikáciami dýchacích ciest. A užívaná býva tiež pre svoje potopudné a močopudné účinky.

## Zdroje

## Iné projekty

Kategória:Liečivé rastliny
Kategória:Flóra na Slovensku
Kategória:Zelerovité
Kategória:Flóra v Grónsku
Štikanie (delenie)

right|thumb|Klasické čelné štikacie kliešte
**Štikanie** je zaužívaný názov pre pracovný postup technológie delenia materiálu. Princíp delenia je podobný ako pri  strihaní materiálu. Rozdiel medzi štikaním a strihaním je v konštrukcii čeľustí nástroja – *[[Kliešte (nástroj)|klieští]]*. používa sa najmä na delenie drôtov.

## Konštrukcia
Rozdiel v konštrukcii čeľustí deliaceho nástroja spočíva v tom, že pri strihaní sa rezné kliny tesne kĺžu po sebe, pričom roviny, v ktorých ležia rezné hrany klinov sú síce tesné, ale nie totožné. Ku deleniu materiálu dochádza na dotyku rezných klinov. Pri štikaní ležia rezné hrany nástroja oproti sebe, materiál sa oddelí tým že sa rezné hrany spoja. Rezné hrany klinov teda ležia v jednej rovine. Pracovná operácia umožňuje relatívne rýchle a pri vhodnej konštrukcii reznej hrany i presné delenie. Keďže sa kliny vtláčajú do materiálu oproti sebe, dochádza ku intenzívnej plastickej deformácii, čo je spojené so značnými silami a deformáciou strihaného dielu. Preto sa tento spôsob delenia používa hlavne na delenie drôtov v strojárenstve, hutníctve a elektrotechnike tam, kde nezáleží na deformácii konca drôtu. Konštrukciou rezného klina tak, že jedna časť klinu je priama a leží v rovine rezu, a len druhá časť je zošikmená je možné preniesť takmer celú deformáciu deleného materiálu len na jeho druhú časť, čím je prvá časť takmer nedeformovaná.

## Nástroj
right|thumb|Stranové štikacie kliešte
Na štikanie sa používajú nástroje - štikacie kliešte. Podľa konštrukcie môžeme kliešte rozdeliť na:
* čelné
* kombinované
* bočné
podľa spôsobu prenosu sily
* bezprevodové
* prevodové
* pákové

## Referencie

Kategória:Delenie materiálu
Plešivec dvojdomý

**Plešivec dvojdomý** () je druh trvácej byliny rodu plešivec, z čeľade astrovité (*Asteraceae*). Jeho prirodzený areál zahŕňa mierne oblasti Eurázie a Aleutské ostrovy.

## Opis
Plešivec dvojdomý je trváca bylina kobercovitého vzrastu, ktorá sa rozširuje zakoreňujúcimi sa výbežkami (poplazmi). Prízemné listy sú lopatkovité, stonkové listy sú čiarkovité, sediace. Na rube sú bielo plstnaté. Úbory tvoria koncové okolíkaté strapce. Časť rastlín vytvára len fialkasté samičie kvety, druhá časť má biele obojpohlavné kvety. Plody sú chlpaté nažky.

Tento rastlinný druh rastie zvyčajne na piesočnatých podkladoch  na slnečných svahoch, na medziach
a lúkach a v lesoch. Zaberá rozsiahly areál v strednej a severnej Európe, ktorý siaha až na Sibír.

## Referencie

## Iné projekty

## Zdroj
*

Kategória:Flóra na Slovensku
Kategória:Najmenej ohrozené druhy
dvojdomý
La Malinche (sopka)

**La Malinche** (alebo **Matlalcuéyetl**) je neaktívny stratovulkán, nachádzajúci sa na hranici mexických federálnych štátov Tlaxcala a Puebla, asi 20&nbsp;km severovýchodne od mesta Puebla. S výškou 4&nbsp;461&nbsp;m je to najvyšší vrch v štáte Tlaxcala a šiesty v Mexiku. Domorodý názov Matlalcuéyetl znamená vo voľnom preklade *Žena v jadeitovej sukni* a označuje bohyňu dažďa. Španieli zmenili názov na La Malinche (alebo **Malintzin**) na počesť domorodkyne, ktorá sprevádzala Cortésa ako prekladateľka a neskôr aj ako jeho družka.

## Geologická stavba
Vek vulkánu sa odhaduje na pleistocén. Jeho masív je budovaný prevažne andezitmi a dacitmi, v súčasnosti je erodovaný. Vrchol La Malinche nesie znaky glaciálneho opracovania, v súčasnosti je zasnežený. Svahy vulkánu sú porastené vegetáciou. Vek poslednej erupcie sa odhaduje na 3&nbsp;100&nbsp;rokov.

## Iné projekty
.

## Externé odkazy
* www.volcano.si.edu - stratovulkán La Malinche na Global Volcanism Program 

Kategória:Sopky Mexika
Kategória:Stratovulkány
Kategória:Štvortisícovky v Mexiku
Smohla lekárska

**Smohla lekárska** (*Anchusa officinalis*) je rastlina z čeľade borákovité (*Boraginaceae*).

Dvojročná až trváca bylina s čiernym, valcovitým koreňom, ktorá vytvára v prvom roku prízemnú ružicu kopijovitých listov, a až v ďalších rokoch priamu stonku. Na stonke vyrastajú sediace listy. Celá rastlina je drsno chlpatá. Plody majú bochníkovitý tvar, sú tvrdé a na povrchu hrboľaté.

Smohla lekárska pochádza z teplejších oblastí Európy. Rastie divo na slnečných svahoch a úhoroch a v minulosti bola vyhľadávanou rastlinou, ktorá slúžila na liečenie chorôb srdca a močových ciest. Dnes sa smohla lekárska používa len veľmi zriedkavo.

## Zdroj
*

## Iné projekty

Kategória:Liečivé rastliny
Kategória:Flóra na Slovensku
Kategória:Borákovité
Kôpor voňavý

**Kôpor voňavý** (*Anethum graveolens*) je rastlina z čeľade mrkvovité (*Apiaceae*).

Kôpor voňavý je jednoročná bylina s popolovosivo ryhovanou, rozkonárenou stonkou zakončenou okolíkom žltkastých kvetov. Čiarkovité, viackrát perovito zložené listy vyrastajú striedavo zo stonky. Plody sú dvojnažky. Celá rastlina aromaticky vonia.

Kôpor pochádza z východnej oblasti Stredozemia a zo západnej Ázie. Používal sa proti kašľu, bolestiam hlavy a na výrobu mastí. V súčasnosti sa pestuje v záhradách a na poliach predovšetkým ako významná korenina i zelenina.

## Zdroj
*

## Iné projekty

Kategória:Liečivé rastliny
Kategória:Flóra na Slovensku
Kategória:Zelerovité
Serdán-Oriental

**Serdán-Oriental** je vulkanické pole, nachádzajúce sa v mexickom štáte Puebla. Pole je tvorené ryolitovými lávovými dómami, maarmi a troskovými kužeľmi neskoro pleistocénneho až holocénneho veku. Vek poslednej erupcie nie je známy.

## Zoznam vulkanických foriem poľa Serdán-Oriental
* **Štítové vulkány**
** Cerro el Brujo  - 2 900 m
* **Troskové kužele**
** Alchichica - 2 500 m
** Cerro Ahuatepec - 2 820 m
** Cerro Tepexitl - 2 600 m
** Cerro Xalapasco - 2 720 m
* **Maary**
** Aljojuca - 2 520 m
** La Preciosa - 2 380 m
** Laguna Atexcac - 2 600 m
** Ocotenco - 2 660 m
** Quechulac - 2 360 m
** Tecuitlapa - 2 460 m
** Xalapasquillo - 2 380 m
* **Lávové dómy**
** Las Derrumbadas - 3 485 m
** Cerro Pinto - 3 100 m
** Cerro Pizarro - 3 100 m

## Externé odkazy
* www.volcano.si.edu  - vulkanické pole Serdán-Oriental na Global Volcanism Program 

Kategória:Sopky Mexika
Kategória:Troskové kužele
Kategória:Maary
Kategória:Lávové dómy
Jánošíková

**Jánošíková** môže byť:
* časť obce Dunajská Lužná, pozri Jánošíková (Dunajská Lužná)
* ženská forma priezviska Jánošík, pozri Jánošík (priezvisko)
Prvá mexická ríša

Po získaní nezávislosti Mexika sa dohodnutou formou politickej organizácie krajiny stala monarchia, na čelo ktorej sa postavil generál Agustín de Iturbide. Vojna za nezávislosť Mexika trvala 11 rokov a viedli ju veľmi rôznorodé skupiny. K tomuto novému štátu sa pridali aj terajšie stredoamerické štáty Guatemala, Salvádor, Honduras, Nikaragua a Kostarika, čím vznikla **Prvá mexická ríša**. Jej územie bolo väčšie ako 5 miliónov štvorcových kilometrov (oproti 2 miliónom patriacim súčasnému Mexiku). Tento útvar siahal od Kostariky na juhu po Oregon na severe. Trval od roku 1821 do roku 1823. V roku 1824 sa Mexiko stalo republikou a dnešné stredoamerické štáty si založili vlastnú, Stredoamerickú federatívnu republiku.

Kategória:Dejiny Mexika
Los Humeros

**Los Humeros** je komplex kaldier vulkanického pôvodu, nachádzajúci sa v mexickom federálnom štáte Puebla. Prvá a najväčšia kaldera (15&nbsp;×&nbsp;21&nbsp;km) *Los Humeros* vynikla približne pred 450&nbsp;000&nbsp;rokmi počas mohutnej explózie, ktorej produkty (*xáltianske [[ignimbrit]]y*) majú objem približne 230&nbsp;km3 a rozprestierajú sa na ploche 3&nbsp;500&nbsp;km2. Menšia, 10&nbsp;km široká kaldera *Los Potreros* vznikla pred 100&nbsp;000&nbsp;rokmi a najmladšia kaldera *El Xalapazco* pred 40 až 20&nbsp;000&nbsp;rokmi. V oblasti Los Humeros sú v súčasnosti aktívne fumaroly a termálne pramene.

## Externé odkazy
* www.volcano.si.edu - kaldera Los Humeros na Global Volcanism Program 

Kategória:Sopky Mexika
Kategória:Kaldery
Francisco Hernández de Córdoba (zakladateľ Nikaraguy)

thumb|Francisco Hernández de Córdoba (zakladateľ Nikaraguy)
**Francisco Hernández de Córdoba** (* ?? - † 1526) bol španielsky dobyvateľ v službách Pedra Ariasa Dávilu, ktorý ho v roku 1523 poslal na tichomorské pobrežie dnešnej Nikaraguy. Založil mestá Granada a León. Neskôr Hernández de Córdoba bojoval proti Cristóbalovi de Olid s podporou Hernána Cortésa, čo Pedra Ariasa Dávilu viedlo k podozreniu, že Hernández de Córdoba ho zradil. Stratiac aj priazeň Hernáno Cortésa, Pedro Arias Dávila ho dal zajať a popraviť. 

Telesné pozostatky oboch boli nájdené až v roku 2000, a to v nikaragujskom meste León. Hernández de Córdoba bol na rozdiel od svojho vraha dodatočne pochovaný s vojenskými poctami nikaragujskej armády.

Jeho meno nesie aj mena Nikaraguy, córdoba.

Francisco Hernández de Córdoba často nesprávne dostáva aj prívlastok "zakladateľ Nikaraguy".

## Iné projekty

Kategória:Úmrtia v 1526
Kategória:Španielski objavitelia
Kategória:Dejiny Strednej Ameriky
Kategória:Dejiny Nikaraguy
Zoznam obcí v Slovinsku

Toto je zoznam obcí v Slovinsku v roku 2006.

## Pozri aj
* Zoznam miest v Slovinsku

Obce
Obce
Kategória:Slovinské zoznamy
Menyhért (priezvisko)

**Menyhért** (výslovnosť *meňhért*) je maďarské priezvisko, odvodené od maďarskej podoby mena Melichar. Na Slovensku je najčastejšie v Košiciach a Boľkovciach (okres Lučenec). V Česku sa vôbec nevyskytuje.

## Známi nositelia
Pozri v článku Menyhért.

## Pozri aj
* Meňhért (priezvisko)
* Meňhart (priezvisko)
* Meňhárt (priezvisko)
* Menhart (priezvisko)
* Menyhárt (priezvisko)

## Galéria

Tibor Menyhert.jpg|náhľad|Tibor Menyhért (* 1963), slovenský hráč bridžu


Kategória:Maďarské priezviská
Kategória:Priezviská v Maďarsku
Kategória:Priezviská na Slovensku
León (Nikaragua)

thumb|Celkový pohľad na mesto
**León** je druhé najväčšie mesto v Nikarague. Založili ho Španieli v roku 1524 ako **Santiago de los Caballeros de León**. Počet obyvateľov je približne 175 000. Je sídlom rovnomenného departmentu. 
 
Nachádza sa približne 80 km na severozápad od Managuy a približne 15 km od pobrežia Tichého oceánu. V meste je univerzita založená v roku 1813. Je aj dôležitým priemyselným a obchodným centrom.

Pôvodné mesto založené Franciscom Hernándezom de Córdoba sa nachádzalo približne 30 km na východ od jeho súčasnej lokality. Pôvodnú lokalitu obyvatelia opustili v roku 1610 po výbuchu sopky Momotombo, ktorá spôsobila rozsiahle škody a záplavy. Pôvodná lokalita, známa ako **Leon Viejo**, bola vykopaná v roku 1960 a v roku 2000 sa stala súčasťou za svetového dedičstva UNESCO.

León má nádherné ukážky koloniálnej architektúry, najmä katedrálu postavenú v rokoch 1706 až 1779.

Keď sa Nikaragua oddelila od Spojených stredoamerických provincií, v roku 1839 sa León stal jej hlavným mestom. Niekoľkokrát sa hlavné mesto presúvalo medzi Leónom a Granadou, pričom liberáli preferovali León a konzervatívci Granadu. V roku 1858 sa ako kompromisné riešenie zvolilo dnešné hlavné mesto, Managua.

## Partnerské mestá
*  Alicante, Španielsko
*  Hamburg, Nemecko
*  Lund, Švédsko
*  New Haven, USA
*  Oxford, Spojené kráľovstvo
*  Tampere, Fínsko
*  Utrecht, Holandsko

## Externé odkazy
* Prezentácia pre účely cestovného ruchu (anglicky) 

Kategória:Mestá v Nikarague
Widelands

**Widelands** je pomaly plynúca strategická hra v reálnom čase šírená pod licenciou GPL. Je nápadne podobná a preberá mnoho nápadov z hry Settlers II, na rozdiel od ktorej ide o open-source projekt v aktívnom vývoji.

Vývoj hry je stále nutný hlavne v grafike a oprave chýb.

## Rysy hry
left|thumb|Screenshot z hry
Widelands ponúka hru jedného hráča (proti umelej inteligencii), ako aj hru viacerých hráčov cez lokálnu sieť alebo Internet. Hráči hrajú za jeden z troch kmeňov – Atlantíďanov, barbarov alebo Rímsku ríšu, ktoré sa líšia ekonomikou a slabými či silnými stránkami.

Do hry je možné importovať mapy z hry Settlers II. Widelands bola lokalizovaná do mnohých jazykov vrátane slovenčiny a češtiny. Hru je možné spustiť na niekoľkých operačných systémoch ako je GNU/Linux, BSD, Mac OS X a Windows.

## Zdroj

## Externé odkazy
* Stránky projektu

Kategória:Počítačové hry
Kategória:Slobodný softvér
Kategória:Strategické počítačové hry
Kategória:Hry pre Linux
Kategória:Hry pre Windows
Fixný menový kurz

**Fixný/pevný menový kurz** alebo **fixný/pevný výmenný kurz** alebo **fixný/pevný kurz** je menový kurz, ktorý je nemenný (alebo takmer nemenný), či už je vyjadrený v inej mene alebo prostredníctvom koša iných mien alebo v inej jednotke, napríklad zlate. 

Ako sa mení hodnota referenčnej meny alebo hodnoty, tak sa mení aj hodnota meny s pevným menovým kurzom. Tento typ menového kurzu znemožňuje vláde používať nezávislú domácu menovú politiku.

**Výhody**: stabilné prostredie pre zahraničné investície, pomáha udržovať nízku infláciu, znižuje transakčné náklady.
**Nevýhody**: strata autonómnej menovej politiky, nutnosť CB neustále udržovať kurz na oficiálnej úrovni, strata možnosti prispôsobovať sa aktuálnym ekonomickým javom, riziko špekulatívneho útoku na menu, rozdiel medzi nominálnym a reálnym menovým kurzom.

Kategória:Financie
Melichar (prvé meno)

**Melichar** je mužské krstné meno. Pôvod má v hebrejčine, znamená *kráľ svetla* alebo *kráľ je svetlo*. Jeden z biblických Troch kráľov je známy pod týmto menom, hoci v samotnej Biblii nie je žiaden z mudrcov (kráľov) pomenovaný.

Meniny na Slovensku má 6. januára, patrí k menej rozšíreným.

Najstaršia známa zmienka je, že Mikuláš Melicher bol v rokoch 1530 až 1531 voleným richtárom dnešného mesta Žilina.

## Referencie

## V iných jazykoch
* po nemecky: *Melchior* 
* po česky: *Melichar*
* po maďarsky: *Menyhért*

Kategória:Mužské mená
Huambo (sopka)

**Huambo** je v súčasnosti neaktívne vulkanické pole, nachádzajúce sa v Peru, západne od stratovulkánu Sabancaya. Pole je tvorené niekoľkými troskovými kužeľmi a s nimi asociovanými lávovými prúdmi. Vek poľa sa odhaduje na neskorý holocén, najmladší člen komplexu je osamotene stojaci troskový kužeľ *Cerro Keyocc*, vek poslednej erupcie je stanovený na 700 rokov pred Kristom (± 50 rokov).

## Zoznam vulkanických foriem poľa Huambo
* **Troskové kužele**
** Cerro Keyocc
** Cerro Marbas Grande
** Chico Marbas
** Marbas

## Externé odkazy
* www.volcano.si.edu  – vulkanické pole Huambo na Global Volcanism Program 

Kategória:Sopky Peru
Kategória:Troskové kužele
Kategória:Štvortisícovky v Peru
Cerro Nicholson

**Cerro Nicholson** je osamotene stojaci troskový kužeľ, nachádzajúci v Peru, juhozápadne od stratovulkánu Nevado Chachani a severozápadne od stratovulkánu El Misti. Vek poslednej erupcie nie je známy.

## Externé odkazy
* www.volcano.si.edu  – troskový kužeľ Cerro Nicholson na Global Volcanism Program 

Kategória:Sopky Peru
Kategória:Troskové kužele
Katastrálny úrad

**Katastrálny úrad** (-do decembra 2012) resp. **Správa katastra v sídle kraja** (-od januára do septembra 2013) bol na Slovensku od januára 1993 do septembra 2013 orgán štátnej správy (v neskoršom období pôsobiaci na území daného kraja), zodpovedný za katastrálne záležitosti. 

Od roku 2002 bol nadriadeným orgánom správy katastra, ktorá sa v jeho pôsobnosti nachádzala, do roku 2001 (keď ešte Správy katastra neexistovali) zahŕňala jeho činnosť aj činnosť správ katastra. Katastrálny úrad bol organizačne podriadený Úradu geodézie, kartografie a katastra Slovenskej republiky.

Mal nasledujúce úlohy (tu je uvedený stav v roku 2008):
*a) riadi a kontroluje výkon štátnej správy na úseku katastra,
*b) vykonáva v druhom stupni štátnu správu vo veciach, v ktorých v prvom stupni konajú správy katastra, ak katastrálny zákon neustanovuje inak,
*c) zabezpečuje zostavenie návrhu registra obnovenej evidencie pozemkov.
*d) zo súhlasom Úradu geodézie, kartografie a katastra zriaďuje alebo ruší pracovisko správy katastra.
*e) vydáva preukazy oprávňujúce zamestnancov úradu, zamestnancov katastrálnych úradov a fyzické osoby a právnické osoby vykonávajúce geodetické a kartografické činnosti a ich zamestnancov na vstup a vjazd na cudzie nehnuteľnosti.
*f) ukladá pokuty za niektoré priestupky na úseku geodézie a katastra.
*g) mzdovo a vecne zabezpečuje správy katastra.

Na čele katastrálneho úradu bol prednosta katastrálneho úradu, ktorého menoval a odvolával predseda Úradu geodézie, kartografie a katastra. Prednosta katastrálneho úradu menoval a odvolával riaditeľa správy katastra.

## Zdroje
*zákon č. 266/1992 Zb.
*zákon č. 162/1995 Z.z.

## Externé odkazy
*Katastrálne úrady

Kategória:Štátna správa
Los Atlixcos

**Los Atlixcos** (alebo **Cerro el Abra**) je v súčasnosti neaktívny štítový vulkán, nachádzajúci sa v mexickom federálnom štáte Veracruz neďaleko pobrežia Mexického zálivu. Na vrchole vulkánu sa nachádzajú dva mlado vyzerajúce troskové kužele a niekoľko lávových prúdov bazaltového zloženia. Vek troskových kužeľov sa odhaduje na holocén.

## Externé odkazy
* www.volcano.si.edu  – štítový vulkán Los Atlixcos na Global Volcanism Program 

Kategória:Sopky Mexika
Kategória:Štítové vulkány
Naolinco (sopka)

**Naolinco** je v súčasnosti neaktívne vulkanické pole, nachádzajúce sa v mexickom štáte Veracruz. Pole pozostáva z štvrtohorných troskových kužeľov a s nimi asociovaných bazaltových lávových prúdov. Geologicky najmladšie vulkanity na nachádzajú v západnej časti poľa, ich vek je niečo cez 3&nbsp;000&nbsp;rokov.

## Zoznam vulkanických foriem poľa Naolinco
* **Troskové kužele**
** Cerro Acatlán - 2 000 m
** Cerro el Cerrito - 1 780 m
** Cerro el Hoyo - 1 680 m
** Cerro Gordo - 1 780 m
** Cerro Gordo - 980 m
** Cerro la Bolsa - 1 000 m
** Cerro Liborio - 1 230 m
** Cerro Pastores - 1 140 m

## Externé odkazy
* www.volcano.si.edu  - vulkanické pole Naolinco na Global Volcanism Program 

Kategória:Sopky Mexika
Kategória:Troskové kužele
Varga

**Varga** môže byť:

* obec v Maďarsku (Baranská župa), pozri Varga (obec)
* priezvisko, pozri Varga (priezvisko), napr.:
** Branislav Varga (* 1964), slovenský futbalista
** Erik Varga, slovenský športový strelec
** Eugen Varga (* 1962), slovenský futbalista
** Ivan Varga (* 1953), slovenský politik (SMER)
** Kamil Varga (* 1962), slovenský fotograf
** Lajos Varga (* 1926), slovenský politik maďarskej národnosti, nestranník, poslanec FZ
** Ľudovít Varga (1917 – 1945), slovenský maliar, účastník SNP
** Marián Varga (1947 – 2017), slovenský hudobník
** Michal Varga, slovenský pedagóg
** Miroslav Varga (* 1960), český športový strelec
** Olivér Varga (* 1952), slovenský politik maďarskej národnosti, poslanec FZ
** Richard Varga (* 1989), slovenský triatlonista
** Stanislav Varga (* 1972), slovenský futbalista
** Štefan Varga (* 1964), slovenský futbalista
** Tibor Varga, viacero osôb
** Anna Vargová, viacero osôb
** Petra Vargová (* 1971), česká výtvarníčka
Cofre de Perote

**Cofre de Perote** (alebo **Nauhcampatépetl**) je v súčasnosti neaktívny štítový vulkán, nachádzajúci sa v mexickom štáte Veracruz, asi 50&nbsp;km severovýchodne od najvyššieho vrchu Mexika Pico de Orizaba. Masív vulkánu je tvorený prevažne andezitmi a dacitmi, jeho vek sa odhaduje na pleistocén. Na úbočiach, prevažne na severovýchodnej strane Cofre de Perote, sa nachádzajú početné mladšie troskové kužele, najmladší z nich je *El Volcancillo* - vek jeho láv bol rádiometricky stanovený na rok 1150 ± 100 rokov.

## Iné projekty
.

## Externé odkazy
* www.volcano.si.edu - štítový vulkán Cofre de Perote na Global Volcanism Program 

Kategória:Sopky Mexika
Kategória:Štítové vulkány
Kategória:Štvortisícovky v Mexiku
Rozptyl (štatistika)

**Rozptyl** (iné názvy: **variancia, disperzia, [[stredná kvadratická odchýlka]], stredná kvadratická fluktuácia**) je najčastejšie používaná miera variability.  

Hodnota rozptylu je závislá od odchýlky štatistiky od priemeru. Ak chápeme štatistický súbor ako realizáciu náhodného výberu z určitého rozdelenia, potom rozptyl určuje strednú kvadratickú odchýlku jednotlivých nameraných hodnôt od výberového priemeru.

## Definícia
Nech X je náhodná premenná, ktorá nadobúda konečne alebo spočítateľne veľa hodnôt. Potom definujeme rozptyl ako 

:\mathrm{Var}[X]=\sum_{k=1}^{\infty}(x_k-\mathrm{E}[X])^2\cdot\mathrm{Pr}[X=x_k].

Ďalším často používaným vzťahom na výpočet rozptylu je

:\mathrm{Var}[X]=\operatorname{E}[X^2] - \operatorname{E}[X]^2,

ku ktorému môžeme prísť odvodením zo základného vzťahu. Ak je každý výsledok rovnako pravdepodobný a je ich konečne veľa, uvedený vzťah možno prepísať do tvaru

:\mathrm{Var}[X]=\frac{1}{n}\sum_{k=1}^{n}(x_k-\mathrm{E}[X])^2.

Ak uvažujeme náhodnú premennú X, ktorá nadobúda nekonečne veľa, resp. nespočítateľne veľa hodnôt, teda je spojitá, používame na výpočet variancie vzťah

:\mathrm{Var}[X]=\int\limits_{-\infty}^{+\infty}(x-\mathrm{E}[X])^2f(x)\,\mathrm{d}x,

kde f je funkcia hustoty pravdepodobnosti príslušného rozdelenia.

## Vlastnosti rozptylu
* Rozptyl má aditívnu vlastnosť len v prípade, že náhodné premenné v jeho argumente sú nezávislé. 
*\mathrm{Var}[X+Y]=\mathrm{Var}[X]+\mathrm{Var}[Y]+2\mathrm{Cov}[X,Y]\,

* Pri transformácii náhodnej premennej \alpha X, kde \alpha je konštanta platí

:\mathrm{Var}[\alpha X]=\alpha^2\mathrm{Var}[X]\,

* Rozptyl môžeme prepísať z definičného tvaru do nasledovného, z ktorého je jasné, že ide o strednú hodnotu istej transformácie pôvodnej náhodnej premennej

:\mathrm{Var}[X]=\mathrm{E}\left[(X-\mathrm{E}[X])^2\right]\,

## Použitie a príklady
Hodnota rozptylu je vždy kladná, čo vyplýva z toho, že pracujeme s druhou mocninou odchýlky. Druhú odmocninu z rozptylu nazývame smerodajná odchýlka a označujeme

:\sigma_X=\sqrt{\mathrm{Var}[X]}

Pomocou štandardnej odchýlky a korelačného koeficientu možno vyjadriť kovarianciu nasledovným spôsobom

:\mathrm{Cov}[X,Y]=\rho_{XY}\sigma_X\sigma_Y\,

Rozptyl vystupuje aj v dôležitej Čebyševovej nerovnosti, ktorá sa využíva pri dôkaze slabého zákona veľkých čísel.
### Príklad
Rozptyl rovnomerného rozdelenia na intervale [-1,+1] je

:\mathrm{Var}[X]=\int\limits_{-1}^{+1}(x-0)^2\frac{1}{2}\,\mathrm{d}x=\left[\frac{x^3}{6}\right]_{-1}^{+1}=\frac{1}{3}

Kategória:Štatistika
Zala

**Zala** môže byť:
* župa v Maďarsku a Uhorsku, pozri Zalianska župa
* obec v Maďarsku, pozri Zala (Šomodská župa)
* dedina v Tibete, pozri Zala (Tibet)
* rieka v Maďarsku, pozri Zala (rieka)
* staromaďarské knieža (náčelník), pozri Zala (knieža)
* maďarské krstné meno, pozri Zala (krstné meno)
* priezvisko, pozri Zala (priezvisko)
** Boris Zala (* 1954), slovenský politik (SMER)
La Gloria (sopka)

**La Gloria** je vulkanické pole, nachádzajúce sa v Mexiku, na hraniciach medzi štátmi Puebla a Veracruz, na severozápadnom okraji rovnomenného mesta. Pole sa nachádza približne v strede spojnice vulkánov Cofre de Perote a Las Cumbres a je tvorené prevažne troskovými kužeľmi. Vek vulkanického poľa La Gloria sa odhaduje na holocén.

## Zoznam vulkanických foriem poľa La Gloria
* **Troskové kužele**
** Cerro Jolotepec - 2 910 m
** Cerro San Juan Cuecuelco - 2 970 m
** Las Tetillas - 2 680 m
** Los Organos - 3 020 m

## Externé odkazy
* www.volcano.si.edu - vulkanické pole La Gloria na Global Volcanism Program 

Kategória:Sopky Mexika
Kategória:Troskové kužele
Kategória:Trojtisícovky v Mexiku
Evanjelický kostol v Mošovciach

**Evanjelický a. v. kostol v Mošovciach** (a. v. znamená *ausburského vyznania*) vznikal v rokoch 18641871 po dosiahnutí náboženského zrovnoprávnenia v Uhorsku, ktoré umožnilo aj evanjelickým veriacim postaviť si kostol s vežou. Udialo sa tak na mieste pôvodného kostola z roku 1783, ktorý bol menší a nemal vežu.

## Popis

Ide o obdĺžnikovú stavbu, obnovovanú v roku 1927, ktorá sa vyznačuje jednoduchým klasicistickým výrazom a portálom v podveží. Veža so štvorciferníkovými (funkčnými) hodinami je ukončená vysokou strechou. Priestor kostola z troch strán lemuje chór, ležiaci na stĺpoch. Jeho vstupný priestor zdobí olejomaľba Mošoviec z 19. storočia a v hlavnej lodi obraz znázorňujúci poslednú večeru. K výbave kostola patrí aj elektrický organ, sklené lustre a oltár s kazateľnicou. V zadnej časti kostola sa nachádzajú 3 výrazne vertikálne pretiahnuté oblúkové okná z maľovaného skla zobrazujúce biblické výjavy. V rokoch 19731975 bola vykonaná generálna oprava kostola, pri ktorej sa vymenili lavice, okná, chóry, ale i oltár a kazateľnica. Ďalšie rekonštrukcie vonkajšej fasády sa uskutočnili začiatkom 90. rokov 20. storočia a následne okolo roku 2005. Dôvodom pomerne častých rekonštrukcii je stavebný materiál pôvodne použitý na stavbu kostola, ktorý obsahuje látky prestupujúce na povrch a silne degradujúce omietku. Poškodenie bolo v minulosti viditeľné najmä pri vlhkom počasí. Po poslednej rekonštrukcii sa stav kostola javí byť stabilizovaný.

## Zvony
Vo veži sú umiestnené tri zvony rôznych veľkostí. Okrem ich klasického účelu, zvolávania na bohoslužby, plnia zvony aj funkciu pri oznamovaní úmrtia obyvateľov obce a to podľa nasledujúceho vzorca:
* interval zvonenia na jedinom zvone s následnou pauzou opakovaný dvakrát: úmrtie ženy
* interval zvonenia na jedinom zvone s následnou pauzou opakovaný trikrát: úmrtie muža
* po týchto intervaloch nazývaných *pulzovanie* nasleduje zvonenie na všetkých troch zvonoch.
* vyššie uvedený vzorec sa používa v deň úmrtia danej osoby. Následne, každý deň až do dňa pohrebu, sa v určitú hodinu zvoní na všetkých zvonoch.
* podobne sa na všetkých zvonoch zvoní aj na ročné výročie úmrtia.
* pôvodne sa podľa veku zomretého volila aj veľkosť zvona: najmenší pri úmrtí dieťaťa, stredný pri skone dospelého a najväčší pri smrti staršieho - dnes sa už táto tradícia nedodržiava.

Pôvodne, do začiatku 90. rokov 20. storočia, zvony ohlasovali údermi najmenšieho zvona aj aktuálny čas:
* 1 úder : štvrť
* 2 údery: pol
* 3 údery: tri štvrte
* 4 údery: celá hodina, pričom po krátkej pauze nasledoval počet úderov zodpovedajúci aktuálnej hodine
* zvonením na všetkých zvonoch sa ohlasovalo o 6:00 ráno, o 12:00 na poludnie a o 18:00 večer.

## Referencie

## Pozri aj
* Kostol Najsvätejšej Trojice v Mošovciach
* Mošovce

## Zdroje
* LIPPAN, M. a kol.: Mošovce. Banská Bystrica: Stredoslovenské vydavateľstvo, 1971. 405 s.
* REŤKOVSKÝ, P.: Turistický sprievodca po mošovských pamätihodnostiach. Mošovce: Obecný úrad Mošovce, 2004. 36 s., ISBN 80-969156-0-6

Kategória:Mošovce
Mošovce
Mošovce
Las Cumbres (sopka)

**Las Cumbres** je v súčasnosti neaktívny stratovulkán, nachádzajúci sa v Mexiku, na hranici federálnych štátov Puebla a Veracruz. Sopka leží asi 15&nbsp;km severovýchodne od najvyššieho vulkánu krajiny - Pico de Orizaba, jej vrchol je ukončený kalderou s rozmermi 3,5&nbsp;×&nbsp;4,5&nbsp;km. V kaldere sa nachádza masívny postkalderový dacitový lávový dóm *El Cumbre Grande*. Južne a severne od masívu Las Cumbres sa nachádzajú aj ďalšie lávové dómy andezitového a ryolitového (príp. obsidiánového) zloženia. Vek posledných erupcií týchto dómov (konkrétne ryolitový dóm *Yolotepec*, ležiaci severne od masívu Las Cumbres) sa odhaduje na 5&nbsp;900&nbsp;rokov.

## Externé odkazy
* www.volcano.si.edu - stratovulkán Las Cumbres na Global Volcanism Program 

Kategória:Sopky Mexika
Kategória:Stratovulkány
Kategória:Trojtisícovky v Mexiku
Pico de Orizaba

**Pico de Orizaba** (alebo **Citlaltépetl**) je masívny, v súčasnosti neaktívny stratovulkán, nachádzajúci sa v Mexiku, na hranici federálnych štátov Puebla a Veracruz. S výškou 5&nbsp;675&nbsp;m je to najvyšší vrch Mexika a zároveň tretí najvyšší vrch Severnej Ameriky. Pri dobrej viditeľnosti je zhliadnuteľný až v 110&nbsp;km vzdialenom prístavnom meste Veracruz. Je to jeden z troch štítov Mexika (popri sopkách Popocatépetl a Iztaccíhuatl), ktorého vrchol je trvalo zaľadnený.

Vývoj masívu Pico de Orizaba mal tri fázy. Prvotná fáza zahŕňala vznik vulkánov *Torrecillas* a *Espolón de Oro*, s miernym oneskorením aj stratovulkánu *Sierra Negra*. Počas druhej fázy nastal kolaps sprevádzaný uvoľnením obrovského množstva kamenných lavín a lahárov. Súčasný tvar sopky sa vyvinul koncom pleistocénu a začiatkom holocénu. Tento vývoj sprevádzali exzplozívne erupcie dacitov a andezitov. Posledná aktivita sa odohrala v polovici 19. storočia.

## Iné projekty
.

## Externé odkazy
* www.volcano.si.edu  - stratovulkán Pico de Orizaba na Global Volcanism Program 

Kategória:Sopky Mexika
Kategória:Stratovulkány
Kategória:Najvyššie vrchy štátov
Kategória:Päťtisícovky v Mexiku
Chren

**Chren** môže byť:
* v botanike:
** rod rastlín zahŕňajúci napríklad chren dedinský, pozri chren (rod)
** chren dedinský
** koreň chrenu dedinského, pozri pod chren dedinský
** slovenské rodové meno druhu chren japonský, novšie nazývaného eutréma japonská (*Eutrema japonica*, *Wasabia japonica*), pozri eutréma japonská a wasabi
* pejoratívne: 
** muž, chlap
** neprimerane (veku) sa správajúci starší muž
** hlupák, ťuťmák
* nárečovo: nedovarený lekvár, brečka

## Referencie
San Martín (sopka)

**San Martín** je v súčasnosti neaktívny štítový vulkán, nachádzajúci sa v mexickom spolkovom štáte Veracruz, neďaleko pobrežia Mexického zálivu. Masív 1&nbsp;650&nbsp;m vysokého vulkánu je porastený tropickým pralesom a jeho vrchol je ukončený 1&nbsp;km širokým kráterom. Od čias kolonizácie Ameriky boli zaznamenané tri erupcie - v rokoch 1664, 1793 a 1794 - 1796. Erupcia z marca 1793 bola najmohutnejšia - objem vyvrhnutej tefry bol cez 10&nbsp;km3.

## Externé odkazy
* www.volcano.si.edu  - štítový vulkán San Martín na Global Volcanism Program 

Kategória:Sopky Mexika
Kategória:Štítové vulkány
Mošovská pahorkatina

**Mošovská pahorkatina** je geomorfologický podcelok Turčianskej kotliny. Pomenovaná je podľa obce Mošovce, no zaberá veľkú časť kotliny na východ od rieky Turiec. 

## Vymedzenie
Južný okraj vymedzuje potok Rakša a Dolinka, ktoré oddeľujú Mošovskú a Diviacku pahorkatinu, juhozápadnú a západnú hranicu územia ohraničuje sčasti rieka Turiec, neskôr okraj jej nivy. Severozápadným susedom je podcelok Turčianske nivy, severne leží Sklabinské podhorie. Východným smerom sa prudko dvíha Veľká Fatra a jej podcelok Lysec, južnejšie potom Bralná Fatra.

Okrem iného obsahuje nasledujúce geografické útvary:

* Vrcholy:
** Krieslo
** Kurací vŕšok
** Palečná
** Stráž
** Šibenice
** Vlčanová

* Skalné útvary:
** Havranie skaly

* Doliny:
** Mača
** Mošovská dolina

* Porasty:
** Boriny
** Bukovina
** Hlboké
** Jedľoviny
** Križková
** Mača
** Rybník

* Vodné toky a plochy:
** Čierna voda
*** Mošovské rybníky
*** Hlístna Studňa
*** Z Rybníkov
*** Hore Vrbinami
*** Mošovský potok
**** Rybník

* Prírodné pamiatky:
** Mošovské aleje

* Parky:
** Mošovský park

* Sídla:
** Mošovce
*** Čerňakovo
*** Mazan
*** Rybník

## Referencie


Kategória:Mošovce
Kategória:Turčianska kotlina
Kategória:Geomorfologické podcelky na Slovensku
Kategória:Geografia okresu Martin
Kategória:Geografia okresu Turčianske Teplice
Hebridské more

thumb|right|200px|Hebridské more a prielivy Malý a Severný Minch
**Hebridské more** je more Atlantického oceánu. Zaberá plochu cca , priemerná hĺbka dosahuje  a maximálna . 

Rozprestiera sa medzi Írskom na juhu a Škótskom na východe, na severozápade ho ohraničuje reťazec súostrovia Vonkajšie Hebridy, ktorý zároveň oddeľuje od súostrovia Vnútorné Hebridy pri pobreží Škótska. Na juhozápade je more voľne prepojené s Atlantickým oceánom, kým na severe je spojené s oceánom cez prielivy Malý Minch a Severný Minch. Na juhovýchode je cez Severný prieliv spojené s Írskym morom. 

Hebridské more nie je plošne rozsiahle, je súčasťou škótskych správnych jednotiek Highland (východná časť s najväčšími ostrovmi Skye a Rhum), Western Isles (ostrovy Vonkajších Hebríd na západe, najväčšie Lewis, Harris, North Uist, Benbecula, South Uist a Barra) a Argyll and Bute (v juhovýchodnej časti s ostrovmi Mull, Coll, Tiree, Colonsay, Islay a Jura). Ide o plytké more s maximálnou hĺbkou  v oblasti južne od ostrova Barra.

Kategória:Moria Atlantického oceánu
Kategória:Britské ostrovy
Aulus Postumius Albinus

**Aulus Postumius Albinus** bol rímsky analistický historik a štátnik žijúci v 2. storočí pred Kr.

Podobne ako veľká väčšina analistických historikov, pochádzal Postumius zo starej patricijskej rodiny. Roku 167 pred Kr. sa ako vojenský tribún zúčastnil obliehania Pydnu, roku 159 pred Kr. bol edilom a roku 155 pred Kr. vo funkcii mestského prefekta prijal delegáciu gréckych filozofov. Roku 151 pred Kr. dosiahol Postumius úrad konzula.

Postumiove historiografické dielo sa nedochovalo. Podľa analistického zvyku bolo písané po grécky, za čo si ho Marcus Porcius Cato, veľký odporca gréckych vplyvov prenikajúcich do rímskej literatúry, doberá. O Postumiovom diele máme správy od Aula Gellia, Macrobia aj Cicerona.

## Literatúra
* 

Kategória:Historici starovekého Ríma
Kategória:Rímski konzuli
Gnaeus Flavius

**Gnaeus Flavius** bol rímsky autor právnického spisu *Legis actiones* (Súdne procedúry), zozbieraných rukopisov významného politika Appia Claudiua Caeca. Išlo o prvý verejnosti určený záznam súdnych jednaní, čím mohla široká verejnosť po prvýkrát sledovať súdne procesy v rímskom štáte. Hoci Gnaeus Flavius bol iba prepustenec, pôvodne Caecov sekretár, za jeho významný čin sa mu dostalo uznanie v podobe úradu edila. V tejto funkcii roku 304 pred Kr. uverejnil po prvý ráz na fóre kalendár, ktorý ukazoval dni určené na zasadania súdov (*dies fasti*).

## Literatúra
* 

Kategória:Právnici starovekého Ríma
Christiaan Barnard

**Christiaan Neethling Barnard** (* 8. november 1922, Beaufort West, Afrika – † 2. september 2001, Pafos, Cyprus) bol juhoafrický kardiochirurg, ktorý v roku 1967 uskutočnil prvú transplantáciu srdca.

Narodil sa v afrikánskej rodine, mal troch bratov, jeho otec bol kalvínsky kazateľ. V detstve sa venoval hudbe a športu. Počas štúdia na univerzite v Kapskom Meste býval u staršieho brata. Štúdium bolo v angličtine, ktorú vtedy ešte plynulo neovládal.

## Referencie

## Externé odkazy
* Christiaan Barnard: jeho prvé transplantácie a ich dopad na koncepty smrti  
* Prvá ľudská transplantácia srdca  
* Oficiálne múzeum transplantácie srdca 

Kategória:Juhoafrickí lekári
Kategória:Kardiochirurgovia
Kategória:Afrikánci
Kategória:Juhoafrické osobnosti afrikánskeho pôvodu
Luscius Lanuvius

**Luscius Lanuvius** bol rímsky dramatik, autor komédii, žijúci v 2. storočí pred Kr. Z jeho diela sa zachovalo iba niekoľko titulov.

## Literatúra
* 

Kategória:Dramatici starovekého Ríma
Jango Fett

**Jango Fett** je fiktívna postava zo sveta *[[Hviezdne vojny (kult)|Hviezdnych vojen]]*. Je to nájomný lovec, ktorý sa prvýkrát objaví vo filme *[[Star Wars: Epizóda II – Klonovaní útočia]]*.

Jeho vybavenie tvoria dve blasterové pištole, Jetpack, plameňomet, skrytá čepeľ, harpúna a Mandalorianské brnenie. Je predloha pre klonovaných vojakov na planéte Kamino.
Odtiaľ tiež pochádza jeho klon, braný v podstate ako jeho syn Boba Fett, ktorý neskôr toto remeslo po otcovi prevezme.

V druhej epizóde sa s Jangom na začiatku stretne aj Anakin Skywalker spolu s jeho majstrom Obi-wanom, následne na to Obi-Wan pátra na planete Kamino kde s ním príde do konfliktu.

Jangovi sa podarí Obi-Wana premôcť a zhodiť z plošiny, na ktorej kotví jeho hviezdna loď Slave I. Boba Fett, vtedy ešte malý chlapec mu výrazne pomôže spustením mohutnej paľby z Jangovej lode na Obi-Wana.

Neskôr, ešte v epizóde II, ho počas boja v koloseu zabije majster Jedi Mace Windu.

## Externé odkazy
* Jango Fett na starwars.wikia.com

Kategória:Postavy Hviezdnych vojen
Boba Fett

**Boba Fett** je fiktívna postava zo sveta *[[Hviezdne vojny (kult)|Hviezdnych vojen]]*, klon nájomného lovca Jango Fetta, naklonovaný zrejme pri príležitosti vytvorenia veľkej
armády v *Epizóde II* (*Klony útočia*).

Potom, čo jeho „otca“ v druhej epizóde zavraždia, nastúpi na jeho miesto a bude nasledovať príklad svojho otca, nájomného lovca.
Po prvýkrát je možné vidieť ho v *V. epizóde* (*Impérium vracia úder*) a potom v *VI. epizóde* (*Návrat Jediho*), v tom čase pracuje pre Jabba Hutta.

Brnenie je v podstate identické s brnením Jango Fetta. Čaká nás však na ňom tentoraz vojenský náter a upravená puška Blaster Rifle. 
Jeho výbava tiež obsahuje plameňomet, jetpack s navádzanou strelou a rôzne iné prvky.
Výbava je podobná s tou, čo mal Jango, a užíva tiež aj tu istú loď, ktorá zostala po Jangovi,
a to Slave I, ale s jeho úpravou náteru a možno aj technických vlastností je loď označovaná
ako Slave II.

V piatej epizóde pomáha Darth Vaderovi zaistiť zatknutie návštevníkov Cloud City, a to konkrétne
Hana Sola, Droida C-3PO, Chewieho a princeznej Lei, a nastražiť tak pascu, aby Vader zajal aj Luke Skywalkera.

V *VI. epizóde* je zhodený slepým Hanom Solom pri úteku Luka a ostatných z výletnej lode Jabba Hutta a padá do púštnej priepasti so Sarlakom, ktorého môžeme prirovnať obrovskej piesočnej chobotnici.
Ale sú informácie, že tento pád prežil a Sarlakom bol vyvrhnutý von. 
Bol by to jeden z dôvodov, prečo túto postavu môžeme vidieť aj v hre *[[Jedi]] Knight: Jedi Academy*, 
dávno po páde impéria. Objaviť by sa mal aj v druhej sérií kánonického seriálu *[[The Mandalorian|Mandalorian]]*.

## Zdroj

Kategória:Postavy Hviezdnych vojen
Francisco Hernández de Córdoba

**Francisco Hernández de Córdoba** môže byť:

* Francisco Hernández de Córdoba (objaviteľ Yucatánu) (?–1517)
* Francisco Hernández de Córdoba (zakladateľ Nikaraguy) (cca. 1475–1526)
Tlstá

**Tlstá** môže byť:

*vrch () v pohorí Čierna hora, pozri Tlstá (vrch v pohorí Čierna hora)
*vrch () v Nízkych Tatrách, pozri Tlstá (vrch v Nízkych Tatrách)
*vrch () vo Veľkej Fatre, pozri Tlstá (vrch vo Veľkej Fatre)
*chránené územie v Národnom parku Veľká Fatra, pozri Tlstá (národná prírodná rezervácia)
Tlstá (vrch vo Veľkej Fatre)

**Tlstá** () je výrazný vrch na západnom okraji centrálnej časti Veľkej Fatry. Nachádza sa približne  južne od Martina. 

## Poloha
Nachádza sa na okraji centrálnej časti Veľkej Fatry, v geomorfologickom podcelku Bralná Fatra. Leží v okrese Martin a katastrálnom území obce Blatnica. Tlstá sa vypína nad obcou Blatnica a spolu s Ostrou () tvorí výraznú dominantu horného Turca. Rozsiahly masív obopína zo severnej a západnej strany Gaderská dolina a celá oblasť je známa množstvom jaskýň. Je súčasťou Národného parku Veľká Fatra. 

## Popis
Tlstá je súčasťou mohutného masívu, ktorý ohraničuje Gaderská a Blatnická dolina a je viditeľný a nezameniteľný z veľkej časti Turca. Z množstva okolitých vrchov vynikajú najmä južne ležiaca Ostrá () a v susedstve východne sa nachádzajúca Lubená (). Masív odvodňujú prítoky Gaderského potoka do rieky Turiec. Najmä v západnej časti Tlstej je množstvo jaskýň, medzi nimi i Mažarná, v ktorej boli objavené dôkazy dávneho osídlenia.

Hranica lesa prebieha pod jej vrcholom, preto má vrcholová časť formu lúk s občasnými bralami. Ako už jej samotný názov napovedá, vrchol nie je ostrý, ale postupne sa zvažujúci. Je z neho rozhľad na celú Turčiansku kotlinu.

### Výhľady
Poloha vrchu na okraji pohoria a značná nadmorská výška s hôľnatým vrcholom predurčujú Tlstú na lokalitu s výborným výhľadom. Východný horizont čiastočne zacláňa susedná Lubená, inak je viditeľnosť znamenitá. Okrem vrcholov Veľkej Fatry a blízkych Kremnických vrchov je veľmi dobre pozorovateľná celá kotlina i priamo nad ňou situovaná Malá Fatra a Žiar. Pri priaznivých podmienkach je možné pozorovať Vtáčnik a Strážovské vrchy, ojedinele i časť Nízkych a Vysokých Tatier.

## Prístup
* po  značke:
** z Gaderskej doliny z rázc. Vápenná dolina, ústie
** z Gaderskej doliny z rázc. Konský dol, ústie cez Muráň
* po  značke z Blatnice cez Zadnú Ostrú a Lubenú

## Referencie

## Pozri aj
* Tlstá (národná prírodná rezervácia)
* Zoznam vrcholov vo Veľkej Fatre

## Iné projekty

## Externé odkazy
* Video masívu a vrcholu
* Poloha na turistickej mape

Kategória:Vrchy vo Veľkej Fatre
Kategória:Tisícovky na Slovensku
Kategória:Vrchy v okrese Martin
Samuel Cambel

**Samuel Cambel** môže byť

*Samuel Czambel (1856 – 1909) – slovenský jazykovedec a prekladateľ
*Samuel Cambel (spisovateľ) (1883 – 1935) – slovenský spisovateľ
*Samuel Cambel (historik) (1928 – 2004) – slovenský historik

Cambel, Samuel
Grantchester Meadows

**Grantchester Meadows** sú lúky a pasienky obklopujúce cestu z Cambridgeu (UK, Cambridgeshire) do blízkej dediny Grantchester. Cesta medzi univerzitným mestom a dedinou vedie popri rieke Cam a je dlhá približne 1,6&nbsp;km. V lete sa na Grantchester Meadows dajú pozorovať študenti z blízkej univerzity či pasúci sa dobytok. Pre svoju idilickosť je táto oblasť považovaná za typickú ukážku pokojného vidieckeho života, ku ktorému sa Angličania hrdo hlásia.

## Plánovaná zástavba
Na začiatku roku 2003 rozhodla britská vláda o zastavaní oblasti medzi týmito lúkami a Trumpington Road v najbližších dvoch dekádach. Voči protestom obyvateľov, ktorí tvrdili, že toto miesto je nedotknuteľné a zástavba by úplne zničila jeho atmosféru, sa vláda ohradila tým, že po vysadení stromov by do päťdesiatich rokov nebolo z Grantchester Meadows vidieť žiadne domy.

Neskôr v tom istom roku rozhodla miestna rada o tom, že žiadne stavby nebudú na Grantchester Meadows povolené, čím zachránila toto miesto pred zastavaním.

## Grantchester Meadows v umení
Krajina v Grantchester Meadows sa stala inšpiráciou pre členov skupiny Pink Floyd, ktorí pochádzali z Cambridgeu a na detstvo prežité v blízkosti týchto scenérií spomínali aj vo svojej tvorbe. 

Na štúdiovej časti dvojalbumu *[[Ummagumma]]* z roku 1969 sa objavila pieseň Rogera Watersa s názvom „Grantchester Meadows“, ktorá je považovaná za najlepšiu z celého albumu a pôvodne sa mala objaviť aj na kompilácii ** z roku 2001.

Inšpirácia z detstva je nepopierateľná aj v ďalších dielach Pink Floydu - napr. veľká časť soundtracku k filmu Barbeta Schroedera *[[Music from the Film More|More]]* v čele s atmosférickou piesňou „Cirrus Minor“, charkteristické sú aj kompozície, ktoré zložil David Gilmour, priamy rodák z tejto oblasti, ktoré nájdeme v skladbách „Fat Old Sun“ z albumu *[[Meddle]]*, či podobný úvod posledného väčšieho hitu skupiny s názvom „High Hopes“ z albumu *[[The Division Bell]]*.

Kategória:Cambridgeshire
Čarodejnice

**Čarodejnice** môžu byť:
*bytosti ovládajúce čary (napr. v rozprávkach), pozri čarodejník
*seriál USA, pozri  Čarodejnice (seriál)
Hálkova ulica

**Hálkova ulica** je ulica:
* v Bratislave, pozri Hálkova ulica (Bratislava)
* v Kysuckom Novom Meste, pozri Hálkova ulica (Kysucké Nové Mesto)
* v Žiline, pozri Hálkova ulica (Žilina)

Kategória:Rozlišovacie stránky – Ulice
Gagarinova ulica

**Gagarinova ulica** je ulica:
* v Bratislave, pozri Gagarinova ulica (Bratislava)
* v Čičove, pozri Gagarinova ulica (Čičov)
* v Dubnici nad Váhom, pozri Gagarinova ulica (Dubnica nad Váhom)
* vo Fiľakove, pozri Gagarinova ulica (Fiľakovo)
* v Gajaroch, pozri Gagarinova ulica (Gajary) 
* v Holíči, pozri Gagarinova ulica (Holíč)
* v Humennom, pozri Gagarinova ulica (Humenné)
* v Lučenci, pozri Gagarinova ulica (Lučenec)
* v Nitrianskom Pravne, pozri Gagarinova ulica (Nitrianske Pravno)
* v Novej Dubnici, pozri Gagarinova ulica (Nová Dubnica)
* v Považskej Bystrici, pozri Gagarinova ulica (Považská Bystrica)
* v Prešove, pozri Gagarinova ulica (Prešov)
* v Topoľčanoch, pozri Gagarinova ulica (Topoľčany)
* v Trebišove, pozri Gagarinova ulica (Trebišov)
* v Trenčíne, pozri Gagarinova ulica (Trenčín)
* v Senci, pozri Gagarinova ulica (Senec)
* v Snine, pozri Gagarinova ulica (Snina)
* v Sobranciach, pozri Gagarinova ulica (Sobrance)
* v Stropkove, pozri Gagarinova ulica (Stropkov)
* v Šali, pozri Gagarinova ulica (Šaľa)
* v Šoporni, pozri Gagarinova ulica (Šoporňa)

## Pozri aj
* Ulica J. A. Gagarina

Kategória:Rozlišovacie stránky – Ulice
Andamany a Nikobary

**Andamany a Nikobary** je názov zväzového teritória Indie nachádzajúceho sa v Indickom oceáne na južnom konci Bengálskeho zálivu neďaleko Thajska a Indonézie. Teritórium pozostáva z dvoch ostrovných skupín: Andamanského na severe a Nikobarského súostrovia na juhu, ktoré oddeľujú Andamanské more od Indického oceánu. Obidve súostrovia od seba oddeľuje kanál desiateho stupňa. V teritóriu sa nachádza 572 ostrovov, trvalo obývaných je len 38. Počet obyvateľov bol v roku 2001 356&nbsp;162, hlavným mestom je Port Blair.

## Referencie

## Iné projekty
.